Reëls oor motorbatterye pla | Netwerk24
Reëls oor motorbatterye pla
Deur M.A. Botes, Montanapark 09 April 2020 05:00
Verlede Vrydag wou my vrou noodsaaklike voorraad gaan koop.
Toe sy die motor wou aanskakel, was alles net dood. Ek bel ’n battery-onderneming in Montanapark om vas te stel of hulle gedurende die inperking batterye verkoop. Hy sê hoewel hulle gesluit is, mag hulle in ’n noodgeval batterye verkoop – maar slegs aan iemand wat ’n noodsaaklike diens lewer, wat my uitsluit.
In my geval is my motor vir my ’n noodsaaklike bate waarsonder ek of my vrou nie kan wees nie. Ons kan met die inperking nie iemand bel om ons winkel toe te neem nie, en wat gebeur gedurende die nag as een van ons dringend by ’n dokter moet uitkom. En ek sit steeds sonder ’n battery.
Ek dink hier is baie ondeurdagte besluite geneem, soos ook die verbod op die verkoop van sigarette. Ek glo vir ’n roker is sy sigarette net so noodsaaklik soos ’n werkende battery vir my motor.
Mag die inperking ’n positiewe uitwerking op die virus hê, sodat dit nie verder verleng word nie.
Meer oor: Mystem | Battery | Brief